ไทยพึ่งพาส่งออกถึง70%
สศช.เผยไทยพึ่งพาการส่งออกถึง 70.50% ของจีดีพี
31 ส.ค. 2555

สศช.เผยไทยพึ่งพา‌การส่งออกถึง 70.50% ของจีดีพี 
นายปรเมธี วิมลศิริ รองเลขาธิการคณะกรรมการพัฒนาการ‌เศรษฐกิจและสังคมแห่งชาติ ‌(สศช.) เปิดเผยว่า การพัฒนาตาม‌แผนพัฒนาเศรษฐกิจและสังคม‌แห่งชาติ ฉบับที่ 10 (พ.ศ. 2550-‌2554) พบว่า การขยายตัวของ‌เศรษฐกิจไทยพึ่งพาภาคการส่งออก‌คิดเป็น 70.50% ของอัตราการ‌ขยายตัวทางเศรษฐกิจ ขณะที่แผนฯ ‌9 (พ.ศ. 2545-2549) ประเทศไทย‌พึ่งพาการส่งออกเพียง 66.5%
อย่างไรก็ตาม ในช่วงครึ่งปีแรก‌ของปี 2555 ซึ่งเป็นปีแรกของแผนฯ ‌11 ไทยเริ่มลดสัดส่วนการพึ่งพาการ‌ส่งออกลดลง เนื่องจากเศรษฐกิจ‌โลกมีปัญหา ทำให้การส่งออกใน|ครึ่งปีแรกของไทยหดตัว 2.1% แต่‌ที่เศรษฐกิจโดยรวมยังขยายตัว|ได้ที่ระดับ 2.2% เพราะรัฐบาลใช้‌นโยบายกระตุ้นกำลังซื้อ
สศช. ระบุว่า 5 ปีของแผนฯ 10 ‌สะท้อนให้เห็นว่าเศรษฐกิจไทย|พึ่งพาเศรษฐกิจโลกในสัดส่วนที่สูง‌ขึ้น ขณะที่การจ้างงานในภาคเกษตร‌มีแนวโน้มลดลงจาก 40.2% ใน‌แผน 9 เหลือแค่ 39% ในแผนฯ 10 ‌เช่นเดียวกับการจ้างงานในภาค‌บริการที่ลดลงจาก 44.2% ในแผนฯ ‌9 เหลือแค่ 41.4% ในแผนฯ 10 
สำหรับอัตราการขยายตัว‌เศรษฐกิจช่วงแผนฯ 10 พบว่าขยาย‌ตัวเฉลี่ยแค่ระดับ 2.2% ต่ำกว่าเป้า‌หมายของแผนฯ ที่ตั้งเป้าไว้ 5% ‌และต่ำกว่าช่วงแผนฯ 9 ที่เศรษฐกิจ‌ขยายเฉลี่ย 5.7% 
ขณะที่งบลงทุนต่องบประมาณ‌ลดเหลือเพียง 16.5% ต่ำกว่าเป้า‌หมายที่ตั้งเป้าที่กำหนดสัดส่วน|งบลงทุนไว้ 25% เช่นเดียวกับ|ดุลงบประมาณที่ไม่สามารถรักษา‌สมดุลตามกรอบยั่งยืนทางการคลัง ‌โดยขาดดุลเพิ่มจาก 1.5 แสนล้าน‌บาท เป็น 4 แสนล้านบาท